བོད་ཀྱི་དེང་རབས་རྩོམ་རིག་ནི་ཀྲུང་གོ་གསར་བ་དབུ་བརྙེས་པའི་རྗེས་ཏེ།ཀྲུང་གོའི་ཉེ་རབས་སམ་དེང་རབས་རྩོམ་རིག་དང་འཛམ་གླིང་རྩོམ་རིག་གི་མངོན་ཤུགས་གང་རུང་གི་ཤུགས་རྐྱེན་འོག་བྱུང་བའི་མི་རིགས་ཀྱི་རྩོམ་རིག་གི་རྣམ་པ་གསར་བ་ཞིག་ཡིན།བོད་ཀྱི་དེང་རབས་རྩོམ་རིག་བྱུང་བའི་ཉེར་ལེན་གྱི་རྒྱུ་རྐྱེན་གཙོ་བོ་ཕྱོགས་གསུམ་དུ་ངེས་ཏེ།དང་པོ་ནི།ཆབ་སྲིད་ལམ་ལུགས་ལ་རྩ་བའི་སྟེང་ནས་འགྱུར་ལྡོག་ཆེན་པོ་བྱུང་བ་སྟེ།ལོའི་ཟླ་པར་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་བཙུགས་པ་དང་།ལོའི་ཟླབའི་ཚེསཉིན།པེ་ཅིན་ནསཀྲུང་དབྱང་མི་དམངས་སྲིད་གཞུང་དང་བོད་ས་གནས་སྲིད་གཞུང་བར་བོད་ཞི་བས་བཅིངས་འགྲོལ་འབྱུང་ཐབས་སྐོར་གྱི་གྲོས་མཐུནལ་མིང་རྟགས་བཀོད་པ་དང་།སྒོས་སུལོར་བོད་ལ་དམངས་གཙོའི་བཅོས་སྒྱུར་བྱས་ཏེ།སྤྱི་ཚོགས་རང་ལུགས་ཀྱི་གསར་བརྗེ་དང་འཛུགས་སྐྲུན་གྱི་ལམ་ལུགས་དངོས་སུ་སྤེལ།དེར་བརྟེན།བོད་ལྗོངས་དང་རྒྱལ་ཡོངས་ཀྱི་བོད་ཀྱི་ས་གནས་ཁག་གི་སྤྱི་ཚོགས་དང་ཆབ་སྲིད་ལམ་ལུགས་ཐད་ལ་གནམ་ས་བླ་འོག་བསྒྱུར་བ་ལྟ་བུའི་འགྱུར་ལྡོག་ཆེན་པོ་བྱུང་སྟེ།སྤྱི་ཚོགས་རིང་ལུགས་ཀྱི་ལོ་རྒྱུས་ཀྱི་དུས་སྐབས་གསར་བའི་དབུ་ཚུགས།དེ་ནས་ཆབ་སྲིད་ཀྱི་སྟེང་ནས་མི་རྣམས་ལ་རང་དབང་དང་འདྲ་མཉམ།དམངས་གཙོ་དང་རང་གི་བདག་པོ་རང་གིས་བྱེད་པའི་ཁེ་དབང་ཐོབ་པ་དང་།དཔལ་འབྱོར་གྱི་སྟེང་ནས་ཐོན་སྐྱེད་རྒྱུ་ཆ་དམངས་ལ་དབང་བས།མང་ཚོགས་ཀྱི་ཐོན་སྐྱེད་ནུས་ཤུགས་ལ་བཅིངས་འགྲོལ་ཆེན་པོ་ཐོབ།མི་རྣམས་ཀྱི་སྤྱི་ཚོགས་ཀྱི་གོ་གནས་དང་ཕན་ཚུན་གྱི་འབྲེལ་བ་དང་།དེ་མིན་ཐོན་སྐྱེད་དང་འཚོ་བ་བཅས་ཀྱི་སྟེང་ལ་གསར་བརྗེ་རང་བཞིན་གྱི་འགྱུར་ལྡོག་བྱུང་།གཉིས་པ་ནི།འདུ་ཤེས་འཛིན་སྟངས་ཐད་འཕོ་འགྱུར་ཚབས་ཆེན་བྱུང་བ་ནི།སྤྱི་ཚོགས་རྙིང་བའི་ལམ་ལུགས་ཏེ་བཀས་བཀོད་རྒྱུད་འཛིན་གྱི་ཞིང་བྲན་ལམ་ལུགས་རྩ་མེད་དུ་བཏང་བ་དང་།དེར་བསྟུན་སྟེང་གི་བཀོད་པའམ་འདུ་ཤེས་འཛིན་སྟངས་ཀྱི་ཁྱབ་ཁོངས་སུའང་འཕོ་འགྱུར་དང་ཤུགས་རྐྱེན་དྲག་པོ་ཐེབས་པས།མི་རྣམས་ཀྱི་བསམ་བློ་བཅིངས་འགྲོལ་དང་།རང་དབང་དང་དམངས་གཙོའམ་འདྲ་མཉམ་གྱི་སྤྱི་ཚོགས་ཀྱི་ཆབ་སྲིད་གོ་གནས་དང་བསམ་བློའི་འདུ་ཤེས་གསར་བ་བྱུང་པ་མ་ཟད།དེང་རབས་མི་ཆོས་རིང་ལུགས་ཀྱི་བསམ་བློ་དང་ཚན་རིག་གི་བསམ་བློའི་ཤུགས་རྐྱེན་གཏིང་ཟབ་ཐེབས་པས་མི་རྣམས་ཀྱི་བསམ་བློའི་གོ་རྟོགས་སད་པ་དང་ཡར་ཐོན་བྱུང་ཡོད།གསུམ་པ་ནི།ཀྲུང་གོའི་དེང་རབས་རྩོམ་རིག་དང་འཛམ་གླིང་གི་རྩོམ་རིག་སྤྱི་དང་བྱེ་བྲག་དེང་རབས་རྩོམ་རིག་གཞུང་ལུགས་ཀྱི་བསམ་བློའི་ཤུགས་རྐྱེན་རྒྱ་ཆེར་ཐེབས་པ་དང་།སྒོས་སུ་མར་ཁེ་སི་རིང་ལུགས་ཀྱི་རྩོམ་རིག་སྒྱུ་རྩལ་གྱི་བསམ་བློའམ་ལྟ་བ་དང་ལེན་བྱས་པར་བརྟེན།རིགས་པའི་གཞུང་ལུགས་དང་བསམ་བློ་གསར་བ་དེ་དག་གིས་བོད་ཀྱི་དེང་རབས་རྩོམ་རིག་དབུ་བརྙེས་པ་དང་འཕེལ་རྒྱས་ལ་སྒྱུ་རྩལ་བསམ་བློ་དང་གསར་རྩོམ་ཐབས་ཤེས་སོགས་ཕྱོགས་ཡོངས་ནས་རྩ་བའི་རང་བཞིན་གྱི་ཤུགས་རྐྱེན་གཏིང་ཟབ་མོ་ཐེབས་ཡོད།